За гэтыя два дні паслухаць віртуозную ігру прафесійных музыкантаў на адным з самых старажытных у свеце інструментаў, якому больш за дзве тысячы гадоў, змаглі не толькі гараджане, але і вяскоўцы: акрамя Пастаў, канцэрты адбыліся ў касцёлах у Лынтупах, Лучаі і Камаях. Перад шматлікімі слухачамі выступілі народны артыст Беларусі, лаўрэат Дзярж­прэміі, прафесар Беларускай дзяржаўнай акадэміі музыкі, кампазітар Ігар Алоўнікаў, яго вучаніца, выкладчыца Мінскага дзяржаўнага каледжа мастацтваў Кацярына Нікалаева, арга­ністка, выкладчыца акадэміі музыкі Вольга Падгайская і саксафаніст Віталій Дарашук.